钦定古今图书集成/明伦汇编/氏族典/第026卷 > 《王应麟姓氏急就篇》 > 洪拟
## 钦定古今图书集成/明伦汇编/氏族典/第026卷 > 《王应麟姓氏急就篇》 > 洪拟

按《宋史洪拟传》：“拟字成季，一字逸叟，镇江丹阳人。登
进士甲科，崇宁中为国子博士，出提举利州路学事，
寻改福建路。坐谴通判郓州，复提举京西北路学事，
历湖南、河北东路。宣和中，为监察御史，迁殿中，进侍
御史，知桂阳军，改海州。山东盗屡起攻城，拟率兵民
坚守。建炎间，居母忧，以秘书少监召，不起。终丧，为起”
居郎、中书舍人，迁给事中、吏部尚书。言者以拟未尝
历州县，以龙图阁待制知温州，召为礼部尚书，迁吏
部。金人再攻淮，诏问攻守之策，拟言“可守未可战。”绍
兴三年，以言者罢为徽猷阁直学士、提举江州太平
观。起知温州，提举亳州明道宫。卒，年七十五，谥文宪。